Pengerusi Perikatan Nasional

Pengerusi Perikatan Nasional atau nama penuhnya Parti Perikatan Nasional adalah jawatan tertinggi dalam parti tersebut. Pemegang jawatan ini bertanggungjawab dalam mengetuai semua gerak kerja politik yang dilaksanakan oleh Perikatan Nasional yang dianggotai oleh Parti Pribumi Bersatu Malaysia, Parti Islam Se-Malaysia, Parti Solidariti Tanah Airku, Parti Progresif Sabah dan Parti Gerakan Rakyat Malaysia. Setiap calon yang bertanding dalam pilihan raya di Malaysia bagi mewakili Perikatan Nasional, perlu mendapatkan persetujuan dan watikah pelantikan calon ditandatangani oleh pemegang jawatan tersebut.

Jawatan ini telah diwujudkan pada 7 Ogos 2020 setelah Perikatan Nasional disahkan pendaftarannya oleh Jabatan Pendaftaran Pertubuhan Malaysia.

Sejarah
Setelah Perikatan Nasional membentuk Kerajaan Perikatan Nasional yang menjadi Kerajaan Persekutuan Malaysia, terdapat keperluan untuk menubuhkan sebuah parti gabungan bagi menggabungkan Parti Pribumi Bersatu Malaysia, Parti Islam Se-Malaysia, Parti Solidariti Tanah Airku, Parti Progresif Sabah dan Parti Gerakan Rakyat Malaysia bagi menghadapi pilihan raya.

Pada 24 September 2020, Perikatan Nasional bersama-sama dengan Barisan Nasional dan Parti Bersatu Sabah telah menyertai Pilihan raya negeri Sabah 2020 di bawah gagasan Gabungan Rakyat Sabah yang diasaskan oleh Tan Sri Muhyiddin  Yassin. Beliau telah turun ke Sabah dan membantu para calon yang bertanding mewakili Perikatan Nasional, Barisan Nasional dan Parti Bersatu Sabah berkempen dan telah berjaya memenangi pilihan raya tersebut dengan menewaskan Parti Warisan Sabah, Pakatan Harapan dan beberapa parti kecil di Sabah.

Sejak 2021, Ketua cawangan dan perhubungan Perikatan Nasional terdapat di setiap negeri di Malaysia.

Lihat juga
 Perikatan Nasional
 Presiden BERSATU
 Presiden PAS
 Presiden Gerakan
 Timbalan Pengerusi Barisan Nasional
 Presiden UMNO
 Timbalan Presiden UMNO

Rujukan

Pemimpin parti politik di Malaysia